
BIROUL SOLUTIONARI CONTESTATII SI METODOLOGIE 
Nr. E12013-014805/27.06.2013
                                                                                                                                 APROBAT

                                                                                                              PRIMAR

                                                                                                                              ROBU NICOLAE
 REFERAT

privind acordarea scutirii de la plata impozitului pe cladiri aferent apartamentului nr. 7 situat in Timisoara str. Republicii nr. 1 corp. B, datorat bugetului local al Municipiului Timisoara pentru anul fiscal 2013, Organizatiei Salvati Copiii

Prin cererea inregistrata la Directia Fiscala a Municipiului Timisoara sub nr.E12013-014805/07.06.2013 Organizatia Salvati Copiii, cu sediul in Bucuresti, sector 1, Intr. Stefan Furtuna nr. 3, cod de inregistrare fiscala 3151288, solicita in baza art. 250 alin. 1 pct. 19 din Legea nr.571/2003 privind Codul fiscal, acordarea scutirii de la plata impozitului pe cladiri aferent apartamentului nr. 7, situat in Timisoara, str. Republicii nr. 1 corp. B datorat bugetului local al municipiului Timisoara pentru anul fiscal 2013.

Potrivit dispozitiilor art.250 alin.(1) pct.19 din Legea nr.571/2003 privind Codul fiscal „Clădirile pentru care nu se datorează impozit, prin efectul legii, sunt, după cum urmează: (...)  19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.”
Prin Hotararea Consiliului Local nr.237/29.05.2012, privind stabilirea impozitelor şi taxelor locale în Municipiul Timişoara pentru anul 2013, anexa nr.6, Consiliul Local al Municipiului Timisoara a stabilit procedura de acordare a scutirii de la plata impozitului pe cladiri prevazuta la art.250 alin.1 pct.19 din Legea nr.571/2003. 
Conform art.1 si art.2 al anexei nr.6 la Hotararea Consiliului Local nr.237/29.05.2012:
· art. 1 „Pentru anul fiscal 2013, nu se supun impozitarii cladirile pentru care sunt indeplinite cumulativ urmatoarele conditii: (1) sunt utilizate exclusiv de catre asociatii, fundatii sau culte; (2) sunt utilizate exclusiv pentru desfasurarea cu titlu gratuit de activitati social-umanitare, constand in asigurarea de gazduire, hrana, sprijin material, ingrijire medicala, asistenta sociala, psihologica, activitati educationale, activitati de recuperare, reabilitare si reinsertie sociala, pentru persoane aflate in dificultate (copii abandonati, orfani, proveniti din familii dezorganizate, persoane cu handicap, persoane varstnice , etc). „
· art.2 al anexei nr. 6 “Scutirea prevazuta la art. 1 se acorda prin hotărârea consiliului local, pe baza de cerere, ...”
Din documentele depuse de organizatie in sustinerea cererii de acordare a scutirii de la plata impozitului pe cladiri, intregistrate la Directia Fiscala a Municipiului Timisoara sub nr.E12013-014805/07.06.2013, rezulta urmatoarele:
· potrivit art. 2 alin. (1) din Actul Constitutiv al Organizatiei Salvati Copiii, autentificat prin incheierea nr. 2827/02.08.2007: „Organizatia este persoana juridica romana, desfasurandu-si activitate ca asociatie, in conformitate cu dispozitiile Oordonatei Guvernului nr. 26/2000 cu privire la asociatii si fundatii, si ale statutului Organizatiei.” 
· potrivit art. 3 alin. (1) din Statutul Organizatiei Salvati Copiii, autentificat prin incheierea nr. 2828/02.08.2007, „Organizatia, promoveaza, apara si monitorizeaza drepturile copilului conform Conventiei Natiunilor Unite cu privire la drepturile Copilului, legislatiei nationale relevante, tratatelor aplicabile in materia drepturilor omului, avand caracter universal sau regional, la care Romania este parte.”
· conform declaratiei pe proprie raspunere a reprezentantului organizatiei, d-na Gabriela Alexandrescu, domiciliata in Bucuresti, Aleea Botorani nr. 6 sector 5,  avand calitatea de presedinte executiv al Organizatiei Salvati Copiii, “ In imobilul situat in Timisoara str. Republicii nr. 1, corp B ap. 7, functioneaza Centrul de Consiliere pentru Parinti, creat in cadrul proiectului Organizatiei Salvati Copiii intitulat “Parinti competenti, copii sanatosi – Dezvoltare de servicii de parenting in Romania”.  Acest proiect implementeaza servicii de parenting, pentru a asigura calitatea serviciilor de ingrijire pentru copii si parintii lor, integrandu-i pe acestia din urma intr-un program de consiliere (parenting) inainte ca dificultatile din relatia copil-parinte sa il plaseze pe copil intr-o situatie de risc. Prin acest proiect se promoveaza sanatatea mentala si cresterea calitatii vietii pentru copiii si adolescentii vulnerabili si familiile lor, prin dezvoltarea de servicii de parenting in zone urbane si rurale din Romania. In cuprinsul declaratiei se metioneza faptul ca in cadrul centrului sunt furnizate servicii specializate (interventie terapeutica de tip consiliere/psihoterapie individuala si de grup), beneficiarii centrului de consiliere fiind familiile ai caror copii manifesta probleme de comportament, familiile disfunctionale, parintii copiilor preadolescenti  care sufera de dizabilitati, parintii cu risc de a-si maltrata copiii, parintii copiilor si adolescentilor cu probleme de sanatate mintala sau cu risc de a dezvolta probleme de sanatate mintala. 
In vederea verificarii indeplinirii conditiei de acordare a scutirii de la plata impozitului pe cladiri aferent apartamentului nr. 7 situat in Timisoara str.  Republicii nr. 1 corp. B, organu fiscal a efectuat in data de 20.06.2013, o cercetare la fata locului, la imobilul in cauza, intocmind in acest sens Procesul-verbal incheiat la data de 20.06.2013. In cadrul efectuarii cercetarii la fata locului, organul fiscal a constatat faptul ca, apartamentul nr. 7 situat in Timisoara str.  Republicii nr. 1 corp.B, deserveste in exclusivitate beneficiarilor Organizatiei Salvati Copiii respectiv copiilor si parintilor cu probleme emotionale si comportamentale.
Avand in vedere cele prezentate mai sus, consideram ca apartamentului nr. 7 situat in Timisoara str.  Republicii nr. 1 corp. B, se incadreaza in dispozitiile art. 1 din anexa nr. 6 a  Hotararii Consiliului Local nr.237/29.05.2012.
Mentionam faptul ca, impozitul pe cladiri aferent apartamentului nr. 7 situat in Timisoara str.  Republicii nr. 1 corp. B, datorat bugetului local al Municipiului Timisoara pentru anul fiscal 2013, este in cuantum de 6.092 lei.
Avand in vedere cele de mai sus,
PROPUNEM:

Acordarea scutirii de la plata impozitului pe cladiri aferent apartamentului nr. 7 situat in Timisoara, str.  Republicii nr. 1 corp. B, datorat bugetului local al municipiului Timisoara pentru anul fiscal 2013, Organizatia Salvati Copiii, cu sediul in Bucurest, sector 1, Intr. Stefan Furtuna nr. 3, cod de inregistrare fiscala 3151288.                                                                        

